उस मोहल्ले के महज पचास मीटर की दूरी से रेलवे की पटरी गुजरती थी, संभव है आसपास बिहिया स्टेशन भी रहा होगा. मुझे याद है जिस रोज उक्त युवक का शव मिला था, उस रोज सुबह के वक्त हमारी ट्रेन बिहिया स्टेशन से होकर गुजरी थी. मगर उस वक्त वहां शांति थी. शव मिलने के बाद युवक के परिजनों ने मान लिया कि युवक की हत्या इन्हीं आर्केस्ट्रा वाली रंडियों ने ही की होगी. और उन्होंने कथित कोठे वाले चार घरों को चुनकर उस पर हमला किया और उसे आग लगा दी. घर में घुसकर इस तरह तोड़फो़ड़ किया कि कोई एक चीज साबूत नहीं बची.